
Τροποποίηση και κωδικοποίηση των διατάξεων του 
Οργανισμού του κοινωφελούς ιδρύματος με την 
επωνυμία «ΜΟΡΦΩΤΙΚΟΝ ΙΔΡΥΜΑ ΕΘΝΙΚΗΣ 
ΤΡΑΠΕΖΗΣ» . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατανομή των διαθεσίμων ποσοτήτων καπνού για τη 
συγκομιδή έτους 1993 άλλων ποικιλιών πλην Βιρτζί- 


νια . 2 

Απαγόρευση χρήσης σκευασμάτων γεωργικών φαρμά¬ 
κων ΜοποοΓΟΙορίιοδ στο αμπέλι . 3 

Διορθώσεις σφαλμάτων 

Διορθώσεις σφαλμάτων στην 77650/20.7.1993 από¬ 
φαση της Υπουργού Δικαιοσύνης. 4 

Διορθώσεις σφαλμάτων στις 80796, 80797, 80798/ 
27.7.1993 αποφάσεις της Υπουργού Δικαιοσύ¬ 
νης. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Τροποποίηση και κωδικοποίηση των διατάξεων του Οργα¬ 
νισμού του κοινωφελούς ιδρύματος με την επωνυμία 
«ΜΟΡΦΩΤΙΚΟΝ ΙΔΡΥΜΑ ΕΘΝΙΚΗΣ ΤΡΑΠΕΖΗΣ». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 110 του Αστικού Κώδικα, 
ως και των άρθρων 95 παρ. 1 και 98 παρ. 2 του ΑΝ 2039/ 
1939, 

2. Την υπ’ αριθ. 116850/11.3.1966 πράξη του Συμβο¬ 
λαιογράφου Αθηνών Ιωάννου Κουγκούλου, με την οποία 
συστήθηκε Ίδρυμα με την επωνυμία «ΙΔΡΥΜΑ ΕΘΝΙΚΗΣ 
ΤΡΑΠΕΖΗΣ», 

3. Τη διάταξη του άρθρου 19 του Π.Δ. 413/1976, με το 
οποίο τροποποιήθηκαν, συμπληρώθηκαν και κωδικοποιή- 
θηκαν οι διατάξεις του Οργανισμού του Κοινωφελούς 
Ιδρύματος με την επωνυμία «ΜΟΡΦΩΤΙΚΟΝ ΙΔΡΥΜΑ 
ΕΘΝΙΚΗΣ ΤΡΑΠΕΖΗΣ», όπως τροποποιήθηκε στη συνέ¬ 
χεια με τα από 24.2.1983, 30.1.1984, 15.9.1984, 


14.12.1988 και 30.3.1990 Π.Δ 

4. Την Υ.2009/20.5.1993 κοινή απόφαση του Πρωθυ¬ 
πουργού και του Υπουργού Οικονομικών, με την οποία 
ανατέθηκαν αρμοδιότητες Υπουργού Οικονομικών στους 
Υφυπουργούς Οικονομικών (ΦΕΚ 365/Β/21.5.1993), 

5. Τις από 24.1.1991 και 24.2.1992 αποφάσεις του 
Διοικητικού Συμβουλίου του Ιδρύματος με την επωνυμία 
«ΜΟΡΦΩΤΙΚΟΝ ΙΔΡΥΜΑ ΕΘΝΙΚΗΣ ΤΡΑΠΕΖΗΣ» ως και 
το έγγραφο 339/17.6.1993 του Αντιπροέδρου του καθη¬ 
γητή Αριστόβουλου Μάνεση και 

6. Τις 16/12.5.1992 και 24/2.7.1993 γνωμοδοτήσεις 
του Συμβουλίου Εθνικών Κληροδοτημάτων, με πρόταση 
του Υπουργού Εθνικής Παιδείας και θρησκευμάτων και 
του Υφυπουργού Οικονομικών, αποφασίζουμε: 

Αρθρο μόνο 

Εγκρίνουμε τις τροποποιήσεις και την εν συνέχεια Κω¬ 
δικοποίηση των διατάξεων του Οργανισμού διοίκησης και 
διαχείρισης του κοινωφελούς Ιδρύματος με την επωνυμία 
«ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑΠΕΖΗΣ» σύμφωνα 
με τις από 24.1.1991 και 24.2.1992 αποφάσεις του Διοι¬ 
κητικού Συμβουλίου του Ιδρύματος αυτού ως και του εγ¬ 
γράφου 339/17.6.1993 του Αντιπροέδρου του καθηγητή 
Αριστόβουλου Μάνεση, ως κατωτέρω: 

ΟΡΓΑΝΙΣΜΟΣ 

διοίκησης και διαχείρισης του ιδρύματος με την επωνυμία 
«ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑΠΕΖΗΣ». 

Άρθρο 1 

Νομική υπόσταση - Επωνυμία - Έδρα - Σφραγίδα 

1. Το Ίδρυμα συστήθηκε από την Εθνική Τράπεζα της 
Ελλάδος (πράξη του συμβολαιογράφου Αθηνών Ιωάννου 
Κουγκούλου αριθ. 116850/11.3.1966) υπό την επωνυμία 
«Ίδρυμα Εθνικής Τραπέζης» και μετονομάσθηκε (Π.Δ. 
413/17.6.76) σε «Μορφωτικό Ίδρυμα Εθνικής Τραπέ¬ 
ζης», αποτελεί νομικό πρόσωπο ιδιωτικού δικαίου, 
εδρεύει στην Αθήνα και διέπεται από τις διατάξεις της συ¬ 
στατικής πράξης, του Α.Ν. 2039/1939, των άρθρων 108 
και επ. του Αστικού Κώδικα και του παρόντος Οργανι¬ 
σμού. 

2. Το Ίδρυμα φέρει στρογγυλή σφραγίδα, η οποία έχει 
σε κύκλο τις λέξεις «ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ 
ΤΡΑΠΕΖΗΣ - ΑΘΗΝΑ». 

Αρθρο 2 
Σκοποί 


Σκοποί του ιδρύματος είναι: 

α) Η αρωγή κάθε δημόσιας ή ιδιωτικής προσπάθειας για 
την προαγωγή των γραμμάτων, των επιστημών και των κα¬ 
λών τεχνών στην Ελλάδα. 

β) Η ηθική και υλική συμβολή σε προγράμματα ή πρωτο¬ 
βουλίες για την εξύψωση του πολιτιστικού επιπέδου της 
χώρας. 

γ) Η συμβολή στην άνοδο του μορφωτικού επιπέδου των 
Ελλήνων, ιδιαιτέρως των σπουδαστών, η οποία μπορεί να 
επιδιώκεται με κάθε πρόσφορο μέσο, π.χ. με εκδόσεις 
συγγραμμάτων μορφωτικού περιεχομένου και με παροχή 
υποτροφιών σε επίλεκτους σπουδαστές ή επιστήμονες. 

δ) Η υπό την ευρύτατη έννοια του όρου συμβολή σε 
κάθε πρωτοβουλία σχετική με ευαγή σκοπό στην Ελλάδα 
ή σε κοινότητες του απόδημου Ελληνισμού. 

ε) Η ενίσχυση κάθε είδους πολιτιστικών εκδηλώσεων, 
έργων ή προγραμμάτων επιστημονικού, εκπαιδευτικού ή 
* οποιουδήποτε άλλου κοινωφελούς σκοπού. 

στ) Η ενθάρρυνση για διάθεση περιουσιακών στοιχείων 
εκ μέρους τρίτων υπέρ ευαγών και κοινωφελών ιδρυμάτων 
ή σκοπών στην Ελλάδα, ή σε κοινότητες του απόδημου 
Ελληνισμού, καθώς και η χωρίς αμοιβή εκκαθάριση, διοί¬ 
κηση και διαχείριση περιουσιακών στοιχείων που'διατίθε¬ 
νται για τέτοιους σκοπούς, σύμφωνα με τις διατάξεις του 
Α.Ν. 2039/1939. 

Αρθρο 3 
Διοίκηση 

1. Το ίδρυμα διοικείται από εννεαμελές Διοικητικό Συμ¬ 
βούλιο. 

2. Μέλη του Διοικητικού Συμβουλίου είναι: 

α) Ο εκάστοτε Διοικητής της Εθνικής Τραπέζης της Ελ¬ 
λάδος ή, εφόσον αυτός απουσιάζει ή κωλύεται, ο νόμιμος 
αναπληρωτής του. 

β) Οκτώ (8) διακεκριμένοι- : Ελληνες πολίτες που διαθέ¬ 
τουν πείρα σχετική με τους σκοπούς του Ιδρύματος. Από 
αυτούς, ένας τουλάχιστον πρέπει να είναι μέλος της Ακα¬ 
δημίας Αθηνών και δύο καθηγητές Ανωτάτων Εκπαιδευτι¬ 
κών Ιδρυμάτων εν ενεργεία ή μη. 

γ) Τα μέλη της παραγράφου 2β είναι επανεκλέξιμα και η 
θητεία του εξαετής. 

δ) Για τη σύνθεση του πρώτου Διοικητικού Συμβουλίου 
εξελέγησαν οκτώ (8) μέλη από την Εθνική Τράπεζα τής 
Ελλάδος, συμφώνως προς την παράγραφο 2β του παρό¬ 
ντος κανονισμού. Η θητεία του πρώτου Διοικητικού Συμ¬ 
βουλίου άρχισε από τη δημοσίευση της σχετικής εγκριτι¬ 
κής απόφασης του Υπουργείου Οικονομικών στην Εφημε¬ 
ρίδα της Κυβερνήσεως. Προκειμένου να εξασφαλισθεί η 
τμηματική ανανέωση του Διοικητικού Συμβουλίου, έληξε η 
θητεία τριών μελών του πρώτου Διοικητικού Συμβουλίου, 
μετά δύο έτη, άλλων τριών μετά τέσσερα έτη και των λοι¬ 
πών δύο μετά έξι έτη από την έναρξη της θητείας τους. Η 
λήξη της θητείας των ως άνω μελών πραγματοποιήθηκε 
με κλήρωση στο πλαίσιο του πρώτου Διοικητικού Συμβου¬ 
λίου. Μετά την εν λόγω κλήρωση, τα λοιπά μέλη του Διοι¬ 
κητικού Συμβουλίου εξέλεξαν νέα μέλη προς αντικατά¬ 
σταση των εξερχομένων με εξαετή θητεία, βάσει των προ- 
βλεπομένων της παραγράφου 2β. 


ε) Εφεξής η απόφαση του Διοικητικού Συμβουλίου για 
την εκλογή των νέων μελών υποβάλλεται πριν απο τη λήξη 
των υπό αντικατάσταση μελών στο Υπουργείο Οικονομι¬ 
κών προς έγκριση, σύμφωνα με τις διατάξεις του άρθρου 
99 παρ. 3 του Α.Ν. 2039/1939. 

στ) Σε περίπτωση που κενούται η θέση αιρετού μέλους 
του Συμβουλίου, επειδή λήγει η θητεία του, ή παραιτείται 
ή για οποιαδήποτε άλλη αιτία, τα λοιπά μέλη προβαίνουν 
στην αντικατάστασή του. Στο μεταξύ, το Διοικητικό Συμ¬ 
βούλιο συγκροτείται και λειτουργεί νόμιμα με τα υπόλοιπα 
μέλη, εφόσον ο αριθμός τους δεν είναι μικρότερος των έξι 
(6). Αν η θέση μέλους κενωθεί πριν απο τη λήξη της θη¬ 
τείας του, ο διοριζόμενος αντικαταστάτης παραμένει Σύμ¬ 
βουλος μέχρι τη λήξη της θητείας του αντίκατασταθέντος 
μέλους. 

3. Η ιδιότητα του μέλους του Διοικητικού Συμβουλίου εί¬ 
ναι τιμητική. Τα μέλη δεν αμείβονται για τη συμμετοχή 
τους στις συνεδρίες του Διοικητικού Συμβουλίου. 

4. Προέδρος του Διοικητικού Συμβουλίου είναι ο Διοικη¬ 
τής της Εθνικής Τ ραπέζης ή ο νόμιμος αναπληρωτής του. 

5. Το Διοικητικό Συμβούλιο εκλέγει απο τα μέλη του 
κατά το πρώτο τρίμηνο κάθε ημερολογιακού έτους Αντι¬ 
πρόεδρο, Γενικό Γραμματέα και Ταμία. 

6. Το Διοικητικό Συμβούλιο καταρτίζει τον Κανονισμό 
Εσωτερικής Υπηρεσίας με τον οποίο καθορίζονται οι αρ¬ 
μοδιότητες επιτροπών, υπαλλήλων ή άλλων οργάνων του 
ιδρύματος κατά την παρ. 12 του άρθρου 3. Για την ψήφιση 
ή τροποποίηση του Κανονισμού Εσωτερικής Υπηρεσίας 
απαιτείται απόφασή του Διοικητικού Συμβουλίου με 
πλειοψηφία έξι (6) ψήφων τουλάχιστον. 

7. Το Διοικητικό Συμβούλιο συνεδριάζει τακτικώς κατά 
τρίμηνο και εκτάκτως εφόσον συγκληθεί απο τον Πρόε¬ 
δρο ή με αίτηση τριών τουλάχιστον μελών του. 

8. Πριν απο κάθε τακτική ή έκτακτη συνεδρία, τα μέλη 
του Διοικητικού Συμβουλίου προσκαλούνται απο τις υπη¬ 
ρεσίες του Ιδρύματος. 

9. Το Διοικητικό Συμβούλιο βρίσκεται σε απαρτία, όταν 
είναι παρόντα πέντε (5) τουλάχιστον μέλη του. 

-ΙΟγΟι αποφάσεις λαμβάνονται με πλειοψηφία των πα¬ 
ρόντων κατά τη συνεδρίαση μελών, εκτός των περιπτώ¬ 
σεων για τις οποίες ο Οργανισμός προβλέπει ειδικότερες 
ρυθμίσεις. Σε περίπτωση ισοψηφίας, υπερισχύει η άποψη 
του Προέδρου. Στις συνεδριάσεις τηρούνται Πρακτικά, 
που καταχωρίζονται σε ειδικό βιβλίο και υπογράφονται 
κατά τον τρόπο που ορίζει το Διοικητικό Συμβούλιο. Στα 
Πρακτικά καταχωρίζεται και η γνώμη της μειοψηφίας. 

11. Η συγκρότηση του Διοικητικού Συμβουλίου είναι νό¬ 
μιμη, ακόμη και αν ένα ή περισσότερα μέλη παύσουν να 
μετέχουν στη σύνθεσή του για οποιονδήποτε λόγο ή αν 
απολέσουν την ιδιότητα με την οποία διορίστηκαν, συμ¬ 
φώνως προς τηνΛταράγραφο 2β του άρθρου 3. Οπωσδή¬ 
ποτε, για τη νόμιμη συγκρότηση του Διοικητικού Συμβου¬ 
λίου απαιτείται η ύπαρξη πέντε (5) τουλάχιστον μελών του. 

12. Το Διοικητικό Συμβούλιο διοικεί το Ίδρυμα, φροντί¬ 
ζει τις υποθέσεις του, διαχειρίζεται την περιουσία του, 
διορίζει και παύει τό έμμισθο προσωπικό του Ιδρύματος 
και αποφασίζει κατά την κρίση του για κάθε θέμα, ώστε να 
ευοδώνονται οι σκοποί του. Ειδικώς ως προς τη χορήγηση 
υποτροφιών, το Διοικητικό Συμβούλιο εκλέγει τα πρό¬ 
σωπα των υποτρόφων με διαδικασίες που το ίδιο έχει απο¬ 
φασίσει και καθορίζει με απόλυτη πρωτοβουλία κάθε σχε¬ 
τικό θέμα. Το Διοικητικό Συμβούλιο μπορεί να μεταβιβάζει 

εξουσίες, δικαιώματα και αρμοδιδτητές του σε ένα ή πε¬ 
ρισσότερα μέλη του ή σε υπαλλήλους του Ιδρύματος ή σε 
επιτροπές που το ίδιο έχει διορίσει, αποτελούμενες από 
μέλη του ή μη, στις οποίες και αναθέτει την ειδική μέριμνα 
για ορισμένη πράξη, έργο ή τομέα. 

Αρθρο 4 

Προέδρος - Αντιπρόεδρος 

1. Ο Πρόεδρος εκπροσωπεί το Ίδρυμα στα δικαστήρια 
και εξωδίκως, σε όλες τις σχέσεις και τις συναλλαγές του. 
Το Διοικητικό Συμβύλιο διατηρεί το δικαίωμα να αναθέτει 
τη δικαστική ή εξώδικη εκπροσώπηση του Ιδρύματος, είτε 
γενικώς είτε για ορισμένη περίπτωση ή συγκεκριμένον το¬ 
μέα, σε άλλο ή άλλα πρόσωπα. 

2. Αν δεν υπάρχει Διοικητής στην Εθνική Τράπεζα, και 
ωσότου εκλεγεί νέος, προεδρεύει στο Συμβούλιο ο πρώ¬ 
τος κατά την τάξη Υποδιοικητής της Εθνικής Τραπέζης. 
Αν απουσιάζει ή κωλύεται ο Πρόεδρος, τον αναπληρώνει ο 
Αντιπρόεδρος. Αν απουσιάζει ή κωλύεται ο Αντιπροέδρος, 
τον αναπληρώνει ένας από τους Συμβούλους, ο οποίος 
ορίζεται από το Διοικητικό Συμβούλιο. 

Άρθρο 5 

Γενικός Γραμματέας 

1. Ο Γενικός Γραμματέας του Διοικητικού Συμβου¬ 
λίου: 

α) Εκτελεί καθήκοντα εισηγητή προς το Διοικητικό Συμ¬ 
βούλιο για όπλα τα ζητήματα εκτός από τα οικονομικά, 
προκειμένου να ληφθεί μια απόφαση. 

β) Επιμελείται τη βύνταξη των Πρακτικών που τηρούνται 
κατά τη συνεδρία του Διοικητικού Συμβουλίου. 

γ) Μεριμνά για την εκτέλεση των αποφάσεων του Διοι¬ 
κητικού Συμβουλίου. 

δ) Λαμβάνει γνώση όλων των εγγράφων που απευθύνο¬ 
νται στο Ίδρυμα και αλληλογραφεί απευθείας για ζητή¬ 
ματα της αρμοδιότητάς του. 

ε) Εποπτεύει τις Διοικητικές Υπηρεσίες και της Υπηρε¬ 
σίες Εκδόσεων του ιδρύματος. 

στ) Στην αρχή κάθε έτους υποβάλλει Έκθεση Πεπραγ¬ 
μένων του Ιδρύματος στο Διοικητικό Συμβούλιο. 

2. Τον Γενικό Γραμματέα, αν απουσιάζει ή κωλύεται, 
τον αναπληρώνει ένας από τους Συμβούλους, ο οποίος 
ορίζεται από το Διοικητικό Συμβούλιο. 

Άρθρο 6 

Ταμίας 

1. Ο Ταμίας: 

α) Εισηγείται στο Διοικητικό Συμβούλιο κάθε οικονομικό 
•ζήτημα, προκειμένου να ληφθεί σχετική απόφαση. 

β) Υποβάλλει τον συντασσόμενο από τις Οικονομικές 
Υπηρεσίες τόυ Ιδρύματος Προϋπολογισμό του επομένου 
οικονομικού έτους στο . Διοικητικό Συμβούλιο προς ψή¬ 
φιση. 

γ) Υποβάλλει στην αρχή του οικονομικού έτους τον συ¬ 
ντασσόμενο απο τις Οικονομικές Υπηρεσίες του Ιδρύμα¬ 
τος Απολογισμό και Ισολογισμό στο Διοικητικό Συμβούλιο 
προς έγκριση. 


2. Τον Ταμία, αν απουσιάζει ή κωλύεται, τον αναπληρώ·; 
νει ένας απο τους Συμβούλους, ο οποίος ορίζεται από το 
Διοικητικό Συμβούλιο. 

Άρθρο 7 

Εκτελεστική Επιτροπή 

1. Για την εύρυθμη λειτουργία του Ιδρύματος συγκρο¬ 
τείται τετραμελής Εκτελεστική Επιτροπή η οποία αποτε- 
λείται από τα τρία μέλη του προεδρείου (Αντιπρόεδρο, Γ ε¬ 
νικό Γραμματέα και Ταμία ή τους αναπληρωτές τους) καί 
τον Διευθυντή του Ιδρύματος. 

2. Η Εκτελεστική Επιτροπή, εκτός απο τις αρμοδιότη¬ 
τες που έχει μεταβιβάσει σ’ αυτήν το Διοικητικό Συμβού¬ 
λιο: 

α) Είναι αρμόδια για τη μελέτη κάθε μορφωτικού, διοι¬ 
κητικού και οικονομικού θέματος, για το οποίο έχει εξου¬ 
σιοδοτηθεί απο το Διοικητικό Συμβούλιο, καθώς και για 
την εισήγηση θεμάτων, για τα οποία θα λάβει απόφαση το 
Διοικητικό Συμβούλιο. 

β) Εγκρίνει το αποτέλεσμα των διαγωνισμών που διε- 
νεργούνται για προμήθειες και εκτελέσεις εργασιών, τις 
σχετικές δαπάνες, καθώς και τις δαπάνες για προμήθειες 
και εκτελέσεις εργασιών του άρθρου 13 παρ. 5. Η Εκτελε¬ 
στική Επιτροπή προβαίνει στις εγκρίσεις του προηγουμέ¬ 
νου εδαφίου, εφόσον το ύψος του προς έγκριση ποσού 
δεν υπερβαίνει το ένα εξηκοστό (1/60) του αθροίσματος 
των κονδυλίων ταμειακών διαθεσίμων και,χρεογράφων, 
όπως αυτά προκύπτουν από τον Ισολογισμό Χρήσεως πριν 
από την έγκρισή του. Το Διοικητικό Συμβούλιο μπορεί με 
απόφασή του να μειώνει το προαναφερόμενο όριο, σε πο¬ 
σοστό που κρίνει αναγκαίο, ή να το επαναφέρει σε ισχύ, 
γ) Εγκρίνει τη δωρεάν διάθεση βιβλίων σε Ιδρύματα κτλ. 
δ) Στα μέλη της Εκτελεστικής Επιτροπής ή και στα 
λοιπά μέλη του Συμβουλίου μπορεί να παρέχεται αμοιβή 
για υπηρεσίες άλλες απο τις προαναφερόμενες κατά τις 
συνεδρίες του Διοικητικού Συμβουλίου. 

Το ύψος της αμοιβής ορίζεται απο το Διοικητικό Συμ¬ 
βούλιο. 

Άρθρο 8 

Προσλήψεις συνεργατών 
για την εκτέλεση συγκεκριμένου έργου 

Το Διοικητικό Συμβούλιο μπορεί να προσλαμβάνει ως 
έκτακτους συνεργάτες επιστήμονες, λογίους ή καλλιτέ¬ 
χνες για την εκτέλεση συγκεκριμένου έργου, καθορίζο¬ 
ντας και τη σχετική αμοιβή. Την ίδια αρμοδιότητα έχει και η 
Εκτελεστική Επιτροπή, εφόσον οι προσλαμβανόμενοι 
πρόκειται να απασχοληθούν σε συγκεκριμένο έργο μικρής 
διάρκειας και αξίας μέχρι τριακοσίων χιλιάδων (300.000) 
δραχμών. 

Άρθρο 9 

Πόροι του Ιδρύματος 

1. Πόροι του Ιδρύματος είναι: 

α) Επιχορήγηση της Εθνικής Τραπέζης της Ελλάδος. 

β) Επιχορήγηση του Κράτους. 

γ) Επιχορηγήσεις ιδιωτικών οργανισμών και ιδιωτών. 

δ) Δωρεές, κληρονομιές και κληροδοσείς. 

ε) Τόκοι απο καταθέσεις. 

στ) Πάσης φύσεως άλλα έσοδα. 

2. Οι δωρεές, κληρονομιές και κληροδοσίες γίνονται 

αποδεκτές, μετά από απόφαση του Διοικητικού Συμβου¬ 
λίου, απο τον Προέδρο ή άλλο μέλος του Διοικητικού Συμ¬ 
βουλίου, ή από τον Διευθυντή του Ιδρύματος. Κατ’ εξαί¬ 
ρεση, οι κληρονομιές γίνονται αποδεκτές πάντοτε επ' 
ωφελεΐα απογραφής, 

3. Τα ακίνητα ή κινητά μπορούν να εκποιηθούν είτε ως 
άχρηστα, είτε με ανταλλαγή είτε επειδή η εκποίησή τους 
κρίνεται σκοπιμότερη για τη διαχείριση της περιουσίας 
του Ιδρύματος. Η εκποίησή τους γίνεται με απόφαση του 
Διοικητικού Συμβουλίου και συμφώνως προς τις διατάξεις 
του Α.Ν. 2039/1939. 

4. Η διαχείριση των εσόδων και εξόδων του Ιδρύματος 
ανατίθεται στην Εθνική Τράπεζα της Ελλάδος. 

Αρθρο 10 

Δαπάνες του Ιδρύματος 

1. Το Ίδρυμα διαθέτει τους πόρους και την περιουσία 
του γενικότερα για την πραγματοποίηση του μορφωτικού 
του έργου, και ενδεικτικώς ως εξής: 
α) Για αμοιβές υπαλλήλων, υπηρετών και εργατών, 
β) Για αμοιβές ατόμων που εκτελούν ειδικές υπηρε¬ 
σίες. 

γ) Για εισφορές υπέρ του Ι.Κ.Α. κτλ. 
δ) Γ ια πληρωμές μετακινουμένων μελών του Διοικητι¬ 
κού Συμβουλίου, υπαλλήλων και όσων ασκούν εντεταλ¬ 
μένη υπηρεσία. 

ε) Για μισθώματα, φωτισμό, ύδρευση, καθαριότητα, 
προμήθεια γραφικής ύλης, μεταφορές, επικοινωνίες κτλ. 
στ) Γ ια δημόσιες σχέσεις. 

ζ) Για συντήρηση και επισκευή κτιρίων, επίπλων, 
σκευών κλτ. 

η) Γ ια προμήθεια επίπλων και σκευών, 
θ) Γ ια εκτυπώσεις, εκδόσεις, βιβλιοδετήσεις. 
ι) Γ ια αγορά βιβλίων και έργων τέχνης, 
ια) Για προμήθεια φωτογραφικού, φωτοτυπικού και κι¬ 
νηματογραφικού υλικού. 

ιβ) Για αγορά ιστορικών πινάκων, ιστορικών εγγράφων, 
χειρογράφων και κειμηλίων. 

ιγ) Για χορηγήσεις υποτροφιών και χρηματικών επά¬ 
θλων. 

ιδ) Γ ια ενισχύσεις σωματείων, ιδιωτών, πολιτιστικών εκ¬ 
δηλώσεων κτλ. 

ιε) Γ ια κάθε άλλη δαπάνη η οποία κρίνεται αναγκαία για 
την καλύτερη οργάνωση, λειτουργία και γενικότερη ευό- 
δωση των σκοπών του Ιδρύματος. 

Αρθρο 11 

Χορήγηση προκαταβολών 

Επιτρέπεται η χορήγηση προκαταβολών επι αποδόσει 
λογαριασμού με απόφαση του Διοικητικού Συμβουλίου. Το 
ύιμος του ποσού δεν μπορεί να υπερβαίνει το ένα εκατο¬ 
στό (1/100) του αθορίσματος των κονδυλίων ταμειακών 
διαθεσίμων και χρεογράφων, όπως αυτά προκύπτουν από 
τον Ισολογισμό Χρήσεως πριν από την έγκριση, ενώ η από¬ 
δοση λογαριασμού και το τυχόν υπόλοιπο πρέπει να παρα- 
δίδονται στο Ίδρυμα εντός ενός τετραμήνου απο τη λήψη 
του ποσού και πάντως όχι αργότερα από την 1 η Δεκεμ¬ 
βρίου του έτους, κατά το οποίο το ποσό αυτό έχει αναλη- 
φθεί. 


Η χορήγηση προκαταβολών πραγματοποιείται στα όρια 
του σχετικού κονδυλίου του Προϋπολογισμού. 

Αρθρο 12 

Πάγια Προκαταβολή 

1. Για την αντιμετώπιση των δαπανών λειτουργίας του 
Ταμείου του Ιδρύματος μπορεί να χορηγηθεί πάγια προκα¬ 
ταβολή, της οποίας το ποσό ορίζεται κάθε φορά με από¬ 
φαση του Διοικητικού Συμβουλίου ή της Εκτελεστικής 
Επιτροπής. 

2. Διαχειριστής της πάγιας προκαταβολής ορίζεται από 
το Διοικητικό Συμβούλιο ή την Εκτελεστική Επιτροπή ένας 
από τους ανώτερους υπαλλήλους του Ιδρύματος. 

3. Γ ια την απόδοση στην πάγια προκαταβολή των ποσών 
που καταβάλλει ο διαχειριστής, εκδίδονται επιταγές στο 
όνομά του και υπό την ιδιότητά του ως διαχειριστή, και τα 
ποσά των επιταγών κατατίθενται στον τρέχοντα λογαρια¬ 
σμό της πάγιας προκαταβολής. 

4. Η πληρωμή δαπανών απο την πάγια προκαταβολή 
προς τους δικαιούχους γίνεται απο τον διαχειριστή βάσει 
δικαιολογητικών εγγράφων. 

Άρθρο 13 

Προμήθειες - Εκτελέσεις εργασιών 

1. Προμήθεις και εκτελέσεις εργασιών μέχρι του ποσού 
των διακοσίων χιλιάδων (200.000) δραχμών ενεργούνται 
χωρίς διαγωνισμό. 

2. Προμήθειες και εκτελέσεις εργασιών από 200.000 
μέχρι 1.000.000 δρχ. ενεργούνται με πρόχειρο μειοδοτικό 
διαγωνισμό. Γ ια την κατακύρωση αποφασίζει η Εκτελε¬ 
στική Επιτροπή κατά το άρθρο 7 παρ. 2 ή, άλλως, το Διοι¬ 
κητικό Συμβούλιο. 

3. Προμήθειες και εκτελέσεις εργασιών ύψους άνω των 
1.000.000 δραχμών ενεργούνται με μειοδοτικό διαγωνι¬ 
σμό. Γ ια την κατακύρωση αποφασίζει η Εκτελεστική Επι¬ 
τροπή κατά το άρθρο 7 παρ. 2β ή άλλως, το Διοικητικό 
Συμβούλιο. 

4. Γ ια τους όρους, τις προδιαγραφές και τη συλλογή των 
προσφορών κατά τους διαγωνισμούς μεριμνούν οι Οικο¬ 
νομικές Υπηρεσίες του ΙδρύματοςΓενεργώντας στο πλαί¬ 
σιο των σχετικών κατευθύνσεων ή αποφάσεων του Διοικη¬ 
τικού Συμβουλίου. Η κατακυρωτική απόφαση του Διοικητι¬ 
κού Συμβουλίου ή της Εκτελεστικής Επιτροπής συνιστά 
και έγκριση του τρόπου ενεργείας του διαγωνισμού. 

5. Από τις διατάξεις για διαγωνισμό εξαιρούνται: 

α) Προμήθειες από την αλλοδαπή. 

β) Αγορές έργων τέχνης, βιβλίων, κειμηλίων και αντικει¬ 
μένων συλλεκτικής αξίας, π.χ., παλαιών βιβλίων, κωδίκων, 
χειρογράφων, αρχείων, παλαιών επίπλων, κτλ. 

γ) Συγγραφή κάθε είδους πονημάτων, π.χ. λογοτεχνι¬ 
κών έργων, μελετών δοκιμίων, κριτικών σχολίων κτλ. 

δ) Μεταφράσεις κάθε είδους. 

ε) Εργασίες που αφορούν την έκδοση βιβλίων ή εντύ¬ 
πων από το Ίδρυμα εργασίες τυπογραφίας, λιθογραφίας, 
στοιχειοθεσίας, σελιδοποίησης, μοντάζ, φωτογραφίσεων, 
τυπογραφικής επιμέλειας, διόρθωσης δοκιμίων και βιβλιο¬ 
δεσίας. Η εξαίρεση της διάταξης αυτής δεν ισχύει πάντως 
για την αγορά χάρτου. 

στ) Φωτογραφήσεις, μικροφωτογραφήσεις και οποιοσ¬ 
δήποτε φύσεως καλλιτεχνικές εργασίες, τις οποίες το 
Ίδρυμα αναθέτει σε τρίτους. 

ζ) Προμήθειες εξοπλισμού οποιουδήποτε είδους, εφό- 

σον το Διοικητικό Συμβούλιο αποφασίζει ομόφωνα ότι, 
λόγω των ποιοτικών προδιαγραφών που απαιτούνται, επι¬ 
λογή μπορεί να γίνει ενός μόνο προϊόντος. Για τις προμή¬ 
θειες ή εκτελέσεις εργασιών των περιπτώσεων α έως στ 
απαιτείται απόφαση της Εκτελεστικής Επιτροπής, εφό¬ 
σον το ύψος της πραγματοποιούμενης δαπάνης δεν υπερ¬ 
βαίνει το όριο της παρ. 2β του άρθρου 7 ή, άλλως, από¬ 
φαση του Διοικητικού Συμβουλίου, με την οποία βεβαιώ¬ 
νεται η υπαγωγή της προμήθειας ή εκτέλεσης εργασιών 
στις παραπάνω ρυθμίσεις και εγκρίνεται η σχετική δα¬ 
πάνη. Το Διοικητικό Συμβούλιο και η Εκτελεστική Επι¬ 
τροπή δεν δεσμεύονται από τις ρυθμίσεις των εδαφίων α 
έως στ, εφόσον κρίνονται ότι υπάρχουν οι προϋποθέσεις 
διενέργειας διαγωνισμού, τον οποίο διενεργεί. 

6. Πώληση ακινήτων ή κινητών ή αγορά ακινήτων γίνεται 
με απόφαση του Διοικητικού Συμβουλίου και συμφώνως 
προς τις διατάξεις του Α.Ν. 2039/1939. 

7. Έγκριση δαπανών. Το Διοικητικό Συμβούλιο μπορεί, 
συμφώνως προς τις διατάξεις των παραγράφων 6 και 12 
του άρθρου 3, να ορίζει τη διαδικασία ελέγχου των παρα¬ 
στατικών, εγκρίσεως και πληρωμής των δαπανών και εξο- 
φλήσεως των οφειλών του Ιδρύματος, αναθέτοντας σχε¬ 
τικά καθήκοντα σε υπαλλήλους ή όργανα του Ιδρύματος 
που θα ενεργούν από κοινού ή χωριστά. Η ανάθεση τέ¬ 
τοιων καθηκόντων μπορεί να πραγματοποιείται και, μέσω 
του Κανονισμού Εσωτερικής Υπηρεσίας του Ιδρύματος, 
με τήρηση πάντως των διατάξεων του άρθρου 13. 

Αρθρο 14 
Προϋπολογογισμός 

1. Το οικονομικό έτος αρχίζει από την 1 η Ιανουάριου και 
λήγει την 31η Δεκεμβρίου του ίδιου ημερολογιακού 
έτους. 

2. Τα έσοδα και οι δαπάνες του Ιδρύματος καθορίζονται 
ετησίως με τον Προϋπολογισμό του και κατατάσσονται 
συμφώνως προς τους κωδικούς αριθμούς του Ενιαίου Λο¬ 
γιστικού Σχεδίου. 

3.0 Προϋπολογισμός συντάσσεται από τις Οικονομικές 
Υπηρεσίες του ιδρύματος στο πλαίσιο των αποφάσεων και 
κατευθύνσεων του Διοικητικού Συμβουλίου, υποβάλλεται 
προς ψήφιση από τον Ταμία κατά την παρ. 1 γ του άρθρου 
6 και ψηφίζεται από το Διοικητικό Συμβούλιο το αργότερο 
ως το τέλος Σεπτεμβρίου. Κατόπιν υποβάλλεται στο 
Υπουργείο Οικονομικών προς έγκριση, συνοδευόμενος 
απο αναλυτική έκθεση, η οποία δικαιολογεί επαρκώς κάθε 
κονδύλι εσόδων και εξόδων, καθώς και από αντίγραφο της 
σχετικής εγκριτικής απόφασης του Διοικητικού Συμβου¬ 
λίου. 

4. Τροποποιήσεις του Προϋπολογισμού επιτρέπονται 
εκ των υστέρων, εφόσον τηρείται η διαδικασία της παρα¬ 
γράφου 3 του παρόντος άρθρου. 

Αρθρο 15 

Απολογισμός - Ισολογισμός 

1. Μέσα στο δεύτερο δεκαπενθήμερο Ιανουάριου συ- 
ντάσσονται ο Ισολογισμός καθώς και ο Απολογισμός εσό¬ 
δων και εξόδων που πραγματοποιήθηκαν κατά το προη¬ 
γούμενο έτος, και υποβάλλονται προς έγκριση στο Διοικη¬ 
τικό Συμβούλιο από τον Ταμία ως το τέλος Ιανουάριου. 

2. Ο Απολογισμός αναγράφει σε ιδιαίτερη στήλη: 

α) Τα προϋπολογισθέντα έσοδα και έξοδα. 

β) Τα πραγματοποιηθέντα έσοδα και έξοδα. 


γ) Τα ποσά που προκύπτουν επι πλέον ή επί έλαττον. 

δ) Τα διαθέσιμα που προκύπτουν από τον Απολογι¬ 
σμό. 

3. Κάθε δαπάνη που δεν περιλαμβάνεται στον Προϋπο¬ 
λογισμό βαρύνει εκείνον που έδωσε την εντολή. 

4. Ο Απολογισμός και ο Ισολογισμός, μαζί με τα προβλε- 
πόμενα από το άρθρο 1 παρ. 4 και 5 του Β.Δ. από 
20.12.1939 (ΦΕΚ 552/1939 τ.Α) στοιχεία, υποβάλλονται 
ως το τέλος Φεβρουάριου στα Υπουργείο Οικονομικών 
προς έγκριση. 

Αρθρο 16 
Τηρούμενα βιβλία 

1. Τα Βιβλία που τηρεί το Ίδρυμα είναι: 

α) Το βιβλίο Πρακτικών Συνεδρίων Διοικητικού Συμβου¬ 
λίου, στο οποίο καταχωρούνται οι αποφάσεις και οι πρά¬ 
ξεις του Διοικητικού Συμβουλίου. 

β) Το Πρωτόκολλο Εισερχομένων και Εξερχομένων Εγ¬ 
γράφων. 

γ) Το Γενικό Ημερολόγιο. 

δ) Το Γενικό Καθολικό. 

ε) Το Βιβλίο Απογραφών και Ισολογισμών. 

στ) Αναλυτικά Καθολικά της αποθήκης για την παρακο¬ 
λούθηση της κίνησης των βιβλίων που εκδίδει το Ίδρυμα. 

ζ) Μητρώο Παγίων. 

2. Το Διοικητικό Συμβούλιο έχει τη δυνατότητα, εφόσον 
κρίνει σκόπιμο, να ορίσει την τήρηση και άλλων βιβλίων ή 
στοιχείων. 

Άρθρο 17 

Εποπτεία και Ελεγχο 

Το Ίδρυμα υπάκειται στη γενική εποπτεία και στον 
έλεγχο του Υπουργείου Οικονομικών συμφώνως προς τις 
διατάξεις του Α.Ν. 2039/1939, όπως αυτά κάθε φορά 
ισχύει. 

Άρθρο 18 

Διάλυση του Ιδρύματος 

1. Το Ίδρυμα διαλύεται για τους αναγραφομένους στο 
άρθρο 118 του Αστικού Κώδικα λόγους και συμφώνως 
προς τη διαδικασία που ορίζεται από το άρθρο αυτό. 

2. Σε περίπτωση διαλύσεως, η περιουσία του ιδρύματος 
περιέρχεται σε άλλο Ίδρυμα παρεμφερούς σκοπού, το 
οποίο ορίζεται από την ιδρύτρια Εθνική Τράπεζα της Ελ¬ 
λάδος. 

Άρθρο 19 

Τροποποίηση του Οργανισμού 

Αν το Διοικητικό Συμβούλιο, κατά την πρόοδο των εργα¬ 
σιών του Ιδρύματος, κρίνει ότι για τη συντήρηση της πε¬ 
ριουσίας του ή την εκπλήρωση του σκοπού του επιβάλλε¬ 
ται να τροποποιηθεί ή να συμπληρωθεί ο Οργανισμός αυ¬ 
τός, μπορεί να ζητηθεί τούτο κατ’ εφαρμογή των διατά¬ 
ξεων του άρθρου 110 του Αστικού Κώδικα και του Α.Ν. 
2039/1939. Οι σχετικές τροποποιήσεις εγκρίνονται με 
Προεδρικό Διάταγμα. 


8452 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Στον Υπουργό Εθνικής Παιδείας και θρησκευμάτων, και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ ΥΦ. ΟΙΚΟΝΟΜΙΚΩΝ 

ΓΕΩΡΓΙΟΣ ΣΟΥΦΛΙΑΣ ΠΕΤΡΟΣ ΔΟΥΚΑΣ 

-φ- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 411420 (2) 

Κατανομή των διαθεσίμων ποσοτήτων καπνού για τη συ¬ 
γκομιδή έτους 1993 άλλων ποικιλιών πλην Βιρτζίνια. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1, 2 και 3 του Ν. 1338/1983 
«Εφαρμογή του κοινοτικού δικαίου» (Α' 34), όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις.της £ Ευρωπαϊκής Τράπεζας Επενδύσεων, στο 
κεφάλαιο της,Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α' 
70).. 

β) Του άρθρου 22 παρ. 3 του Ν. 992/1979 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α' 280). 

γ) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α' 137), όπως προστέθηκε με το 
άρθρο 27 του Ν. 2081/1992 (Α' 154). 

δ) Της υπ’ αριθμ. 1935/1992 απόφασης του Πρωθυ¬ 
πουργού και Υπουργού Εθνικής Οικονομίας «Καθορισμός - 
αρμοδιοτήτων των Υφυπουργών Εθνικής Οικονομίας» (Β' 
726). 

ε) της υπ’ αριθμ. 2015/353362/1993 απόφασης του 
Πρωθυπουργού και του Υπουργού Γεωργίας περί ανάθε¬ 
σης αρμοδιοτήτων Υπουργού Γ εωργίας στους Υφυπουρ¬ 
γούς (Β' 398). 

2. Τον κανονισμό 3477/92/ΕΟΚ της Επιτροπής της 1 ης 
Δεκεμβρίου 1992 «περί λεπτομερών κανόνων εφαρμογής 
του καθεστώτος ποσοστώσεων στον τομέα του ακατέργα¬ 
στου καπνού για τη συγκομιδή των ετών 1993 και 1994 
(Ε.Ε. αρ. 135 της 2.12.1992 σελ. 11). 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Σκοπός 

■ Σκοπός της παρούσας απόφασης είναι η συμπληρωμα¬ 
τική κατανομή στους καπνοπαραγωγούς του άρθρου 2 της 
παρούσας των διαθεσίμων ποσοτήτων καπνού για την 
εσοδεία 1993, κατ’ εφαρμογή του άρθρου 13 παρ. 2 του 
ως άνω κανονισμού. 


Αρθρο 2 

1. Οι διαθέσιμες ποσότητες των ποικιλιών «Μπασμά» 
και «Μπέρλεϋ» κατανέμονταϊ αποκλειστικά στο σύνολο 
των νέων παραγωγών έτους 1992. 

Η κατανομή αυτή είναι ανάλογη της ποσόστωσης που 
αναφέρεται στη βεβαίωση ποσόστωσης ενός εκάστου. 

Κατ’ εξαίρεση στους νέους παραγωγούς της ποικιλίας 
«Μπέρλεϋ», οι οποίοι έχουν ενταχθεί στον κανονισμό 
2328/91/ΕΟΚ για καλλιέργεια καπνού, η κατανομή αυτή 
είναι ανάλογη του αριθμού των στρεμμάτων επί διακόσια 
(200) κιλά ανά στρέμμα. 

2. Το εξήντα στα εκατό (60%) των διαθεσίμων ποσοτή¬ 
των της ομάδας ποικιλιών «Καμπά Κουλάκ» («Καμπά Κου- 
λάκ Κλασσικά», «Ελασσόνα», «Μυρωδάτα Αγρίνιου») και 
«Κατερίνη και ομοίων», κατανέμεται ισόποσα στους παρα¬ 
γωγούς των ετών 1989 - 1991 και μόνο σε εκείνους των 
ποικιλιών «Μυρωδάτα Αγρίνιου» και «Κατερίνη» (Σ53)» της 
ανστίστοιχης ομάδας. 

Η προκύπτουσα ισόποση ποσότητα στρογγυλοποιείται 
στην πλησιέστερη δεκάδα. 

Το υπόλοιπο των διαθεσίμων ποσοτήτων κατανέμεται, 
όπως ορίζουν το πρώτο και δεύτερο εδάφιο της παραγρά¬ 
φου 1 της παρούσας. 

3. Οι διαθέσιμες ποσότητες των ποικιλιών της ομάδας 
«81ΙΝ ΟυΒΕϋ» («Μαύρα», «Τσεμπέλια» και «Καμπά Κου¬ 
λάκ μη Κλασσικά») κατανέμονταϊ αποκλειστικά στο σύ¬ 
νολο των καπνοπαραγωγών, που δεν συμπεριλαμβάνονται 
στο άρθρο 6 της απόφασης 359417/1993 «Κατανομή πο¬ 
σοστώσεων ακατέργαστου καπνού εσοδείας έτους 1993» 
(Β' 473). 

Η παρούσα κατανομή είναι ισόποση ανά παραγωγό. 

Η παρούσα απόφαση αρχίζει να ισχύει από 15 Απριλίου 
1993. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Οκτωβρίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΊΑΣ 

Κ. ΔΟΥΣΗΣ Α. ΚΑΡΑΓΚΟΥΝΗΣ 

-♦- 

Αριθ. 88848 (3) 

Απαγόρευση χρήσης σκευασμάτων γεωργικών φαρμάκων 
ΜοποοΓΟίορΙιοδ στο αμπέλι. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του 721 /77 «για την έγκριση κυκλοφο¬ 
ρίας και τον έλεγχο των γεωργικών φαρμάκων και ειδικό¬ 
τερα τις παρ. γ και στ του άρθρου 14. 

2. Τη γνωμοδότηση με αριθ. 7 της 4ης/19.5.93 Συνε¬ 
δρίασης του ΑΣΥΓΕΦ. 

3. Τη με αριθ. Υ. 2015/353362/1.6.93 απόφαση του 
Πρωθυπουργού και του Υπουργού Γ εωργίας (ΦΕΚ 398/Β/ 
2.6.93) για «ανάθεση αρμοδιοτήτων Υπουργού Γεωργίας 
στον Υφυπουργό Γ εωργίας Ανδρέα Καραγκούνη, αποφα¬ 
σίζουμε: 

1. Απαγορεύουμε τη χρήση σκευασμάτων γεωργικών 
φαρμάκων με δραστικό συστατικό ΜοποαοΙορΙιοδ στο 
αμπέλι γιατί με τις συνιστώμενες δόσεις και το χρόνο 

εφαρμογής τους, τα υπολείμματα είναι μεγαλύτερα από 
εκείνα που έχουν καθορισθεί σε Ευρωπαϊκές χώρες. 

2. Να διαγράφει άμεσα η καλλιέργεια του αμπελιού από 
την ετικέττα καθώς επίσης και από τα τεχνικά έντυπα των 
ήδη κυκλοφορούντων σκευασμάτων και να προστεθεί η 
φράση «ΑΠΑΓΟΡΕΥΕΤΑΙ Η ΕΦΑΡΜΟΓΗ ΤΟΥ ΣΤΟ 
ΑΜΠΕΛΙ» με ευθύνη και φροντίδα των κατόχων της έγκρι¬ 
σης κυκλοφορίας τους. 

3. Οι Δ/νσεις Γεωργίας της Χώρας να ενημερώσουν τα 
καταστήματα πώλησης γεωργικών φαρμάκων της περιο¬ 
χής τους για το περιεχόμενο της παρούσας απόφασης. 

Η παρούσα απόφαση δεν προκαλεί δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 
-*- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 77650/20.7.1993 απόφαση της Υπουργού Δι¬ 
καιοσύνης η οποία δημοσιεύθηκε στο Φ.Ε.Κ. 611/Β/ 

13.8.93 και αφορά την μετατροπή του Υποθηκοφυλα¬ 
κείου Ερμουπόλεως Σύρου από Έμμισθο σε Αμισθο γίνο¬ 
νται οι ακόλουθες διορθώσεις: Στο θέμα της απόφασης 
από το Εσφαλμένο: «Μετατροπή του Υποθηκοφυλακείου 
Σύρου από Έμμισθο...» στο σωστό: «Μετατροπή του Υπο¬ 
θηκοφυλακείου Ερμουπόλεως Σύρου από Έμμισθο...». 

Επίσης στο κείμενο της απόφασης από το Εσφαλμένο: 


«Το Έμμισθο Υποθηκοφυλακείο Σύρου μετατρέπεται...» 
στο σωστό «Το Έμμισθο Υποθηκοφυλακείο Ερμουπό¬ 
λεως Σύρου μετατρέπεται...». 

(Από το Υπουργείο Δικαιοσύνης) 

-+- 


(5) 

Στη 80796/27.7.1993 απόφαση της Υπουργού Δικαιοσύ¬ 
νης η οποία δημοσιεύθηκε στο ΦΕΚ 658/Β/1.9.93 και 
αφορά τον καθορισμό ημέρας έναρξης λειτουργίας του 
Ειδικού άμισθου Υποθηκοφυλακείου Πυλαίας Θεσσα¬ 
λονίκης γίνεται η ακόλουθη διόρθωση: 

Από το εσφαλμένο: «Ημέρα της λειτουργίας του Ειδικού 
άμισθου...» στο σωστό «Ημέρα ενάρξεως της λειτουρ¬ 
γίας του Ειδικού άμισθου...». 

Στην 80797/27.7.1993 απόφαση της Υπουργού Δι¬ 
καιοσύνης η οποία δημοσιεύθηκε στο ΦΕΚ 658/Β/ 

1.9.93 και αφορά τον καθορισμό ημέρας έναρξης λει¬ 
τουργίας του Ειδικού άμισθου Υποθηκοφυλακείου Ιω¬ 
νίας Θεσσαλονίκης γίνεται η ακόλουθη διόρθωση: 
Από το εσφαλμένο: «Ημέρα της λειτουργίας του Ειδικού 
άμισθου...» στο σωστό «Ημέρα ενάρξεως της λειτουρ¬ 
γίας του ειδικού άμισθου...». 

Στην 80798/27.7.1993 απόφαση της Υπουργού Δι¬ 
καιοσύνης η οποία δημοσιεύθηκε στΟ'ΦΕΚ 658/Β/ 

1.9.93 και αφορά τον καθορισμό ημέρας έναρξης λει¬ 
τουργίας του Ειδικού άμισθου Υποθηκοφυλακείου 
Αμπελοκήπων Θεσσαλονίκης γίνεται η ακόλουθη διόρ¬ 
θωση: 

Από το εσφαλμένο: «Ημέρα της λειτουργίας του Ειδικού 
άμισθου Υποθηκοφυλακείου Αμπελοκήπων Ιωνίας 
Θεσσαλονίκης...» στο σωστό «Ημέρα ενάρξεως της 
λειτουργίας του Ειδικού άμισθου Υποθηκοφυλακείου 
Αμπελοκήπων Θεσσαλονίκης...». 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

-- 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.. 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών, και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15 000 

Δρχ. 

750 

β) 

» 

» 

» 

Β 

» 

30.000 


1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ: 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

0 

» 

» 

» 

Α.Ε & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















